**urmă umplută de ploaie**

*Mihai Păcuraru*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

URMĂ UMPLUTĂ DE PLOAIE

Ai adunat,și te priveam,

toate vreascurile pierdute în anii

trecuți,călușari printre troiene

și zbucium colorat.

Ai înțeles,și ai pornit

să mături un drum

prăfuit cu frunze și lacrimi

amestecate cu apa din șanțuri.

N-ai înțeles că nimicul jelirii

nu în explozia nectarului se va topi,

ci urma lăsată de pași

va fi umplută de ploaie și lacrimi,

amestecate cu frunze,cu frunze.